 
[bookmark: _Hlk16087236]REFERAT DE APROBARE
[bookmark: _Hlk152060269]privind incadrarea proiectului “Reabilitarea, modernizarea si echiparea infrastructurii educationale la Scoala gimnaziala nr. 5”, ca nefinalizat in baza Ordonantei de Urgenta nr. 36 / 2023, aprobarea prelungirii perioadei de implementare pana la 31.12.2024 si asumarea implementarii activităților proiectului din fonduri proprii după data de 31.12.2023


	UAT Municipiul Drobeta Turnu Severin are in implementare proiectul cu titlul “Reabilitarea, modernizarea si echiparea infrastructurii educationale la Scoala gimnaziala nr. 5”,  in cadrul Programului Operational Regional 2014 – 2020, Axaprioritară 10 – Îmbunătățirea infrastructurii educaționale, Prioritatea de investiții 10.1- Investițiile în educatie  și formare,  inclusiv în formare profesională, pentru  dobîndirea de competențe și învâțare pe tot parcursul vieții prin dezvoltarea infrastructurilor de educație și formare,  prin contractul de  finantare nr. 6512, semnat in data de 23.12.2020. 
	Obiectivul general al proiectului este îmbunătățirea calității infrastructurii educaționale din Drobeta Turnu Severin prin crearea de condiții în vederea asigurării accesului sporit la educația copiilor Școlii Gimnaziale nr. 5. Proiectul va implementa măsuri necesare creșterii condițiilor de desfășurare a procesului de învățământ: 
- crearea spațiilor adecvate pentru desfășurarea orelor de sport; - crearea condițiilor pentru desfășurarea activităților educaționale în aer liber și în mod practic; 
- creșterea atractivității elevilor cuprinși în programul de învățământ față de școala și activitățile sportive; - sporirea activității sportive a elevilor cuprinși în programul de învățământ.
	Obiectivele specifice ale proiectului sunt:
Crearea de facilități sportive în urma finalizării proiectului, va fi construită o sală de sport, condiții create suplimentar pentru dezvoltarea învățământului la Școala gimnazială nr. 5. Îmbunătățirea condițiilor de viață a copiilor și cadrelor didactice. Prin intermediul infrastructurii realizate prin proiect, se vor asigura condiții mai bune pentru desfășurarea procesului de învățământ al școlii.

Expunere de motive:
	Avand in vedere ca perioada de executie a contractului de lucrari va expira la data de 31.12.2023, termen la care ar trebui finalizate toate activitatile proiectului conform Programului Operational Regional 2014-2020, iar constructorul va inainta situatia de plata finala foarte aproape de acest termen limita, exista riscul ca  receptia la terminarea lucrarilor sa nu poata fi efectuata cu incadrarea in acest termen.
 	O astfel de procedura poate dura intre 15 si 20 de zile, tinand cont de faptul ca dupa terminarea lucrarilor trebuie notificat Inspectoratul de Stat in Constructii si trebuie programata o data pentru receptie de comun acord in functie de disponibilitatea tuturor partilor implicate. Totodata in timpul receptiei pot fi constate de catre comisie, deficiente care vor trebui remediate in vederea acceptarii receptiei.
	Astfel, pentru a nu pierde finantarea acordata prin acest proiect, in baza ORDONANȚEI DE URGENȚĂ nr. 36 din 17 mai 2023 privind stabilirea cadrului general pentru închiderea programelor operaționale finanțate în perioada de programare 2014-2020 si in baza Instructiunii AMPOR 207 /31.10.2023  de pregătire în vederea închiderii Programului Operațional Regional 2014-2020, propun incadrarea proiectului “Reabilitarea, modernizarea si echiparea infrastructurii educationale la Scoala gimnaziala nr. 5”, ca nefinalizat, aprobarea prelungirii perioadei de implementare pana la 31.12.2024 si asumarea implementarii activităților proiectului din fonduri proprii după data de 31.12.2023, în scopul realizării integrale a acestora, atingerii indicatorilor, rezultatelor și obiectivelor propuse și asigurării funcționalității acestuia.

